da da da da da da nb da da da da da da da en en
Ælling udkommet for 64. gang med sørgelig aktuel bagside - Svanholm Cricketklub
Lørdag d. 12. december 2020 kl. 11:18 af Henrik Pfaff
Den Grimme Ælling er udkommet for 64. gang. 60 siders koncentreret læsestof, ikke helt så mange som normalt, men stadigvæk fyldigt i betragtning af det har været en forkortet coronasæson. Bladet byder på en debutantskribent i form af Hamid Shah, der kyndigt vurderer førsteholdsspillerne lige bortset fra ham selv.
Morten Petersson har opfundet to nye statistikker. Den ene: To centuries i samme kamp inspireret af, at Hamid Shah og Musa Mahmood praktiserede dåden i år.
Men rent faktisk er det sket 21 gange i Svanholms historie
Derudover en oversigt over flest T 20 kampe samt en oversigt over vore største T 20 halvlege.
Bagsiden er sørgelig aktuel. Det er et billede af, hvad der blev sat op udenfor vort klubhus i foråret – ”Adgang forbudt”.
Præcis det samme sker nu. Al adgang til Schnekloth-Hallen og vort klubhus er med virkning fra onsdag d. 9. december forbudt, så nu kan vi finde det skilt, vi håbede på, aldrig skulle bruges mere, frem.
Bladet er på vej ud, men kommer det ikke indenfor en rimelig PostNord-ekspeditionstid (og den er lang) er man velkommen til at sende en mail tilsvanholmcc@mail.dkog så sørger vi for, at I får det i hænde